**MĖGINIŲ GABENIMAS**

1. Prieš mėgintuvėlius supakuojant gabenti, rekomenduotina patikrinti, ar teisinga jų numeracija ir ar atitinka duomenų žymėjimo formoje pateiktą informaciją.
2. Mėgintuvėliai sudedami į vidinę pakuotę (dėžutę ar maišelį), kuri dedama į gabenti skirtą talpą (šaltkrepšį, putoplastinę dėžę su ledu).
3. Mėginiai gabenami vertikalioje padėtyje, palaikant +2 iki +8ºC temperatūrą. Būtina užtikrinti, kad mėginiai vežant neparvirstų ir neišbyrėtų. Jeigu taip atsitiko, reikėtų ant pakuotės ar ant lydraščio tai pažymėti, arba kurjeris turėtų žodžiu apie tai informuoti į laboratoriją pristatęs mėginius.
4. Kartu su mėgintuvėliais supakuojama užpildyta mėginių registracijos žymėjimo forma.
* Mėginių registracijos forma gali būti užpildyta ranka (įskaitomai) arba atspausdinta. Įstaiga taip pat gali ją atsiųsti (neprivaloma) elektroniniu formatu.
* Rekomenduojama, kad įstaiga turėtų mėginių registracijos formos kopiją.
* Kartu su mėginiais perduodama mėginių registracijos forma yra laikoma lydraščiu, jeigu joje yra tinkamai nurodyta perduodančios įstaigos informacija ir kontaktinis asmuo, todėl atskiras lydraštis nėra būtinas, bet pageidautinas.